정조 13년
八道儒生進士沈翼賢幼學兪彦傅生員鄭經煥幼學尹善養洪益朋高時沃李光一進士黃勉繪幼學權丕應趙鎭翊李英玉金宗鉉申光敏南鳳來金達淳金在岳權大應進士李星源幼學元在長金履鏽進士沈述祖幼學元在明進士金國鉉進士權太應金鍾和李基采沈毅李輪祥李薰幼學尹崇烈進士李述明申光集李明孚李準海幼學沈樂賢金載龜進士金處巖崔景箕幼學金處光兪鉉承進士申㬨李永源幼學金泰柱進士李益幼學權中倫李鎭億趙安謙李光七進士奇學敬生員吳燧進士楊宗海幼學金㝡郁李鎭甫進士李敬緝幼學吳相淳進士柳善性幼學吳相瑾鄭緝煥進士柳光烈幼學朴成漢奇學誠生員林成憲幼學柳敏成柳秉性李獻鎭李行源邊相斗邊得景生員閔邦仁幼學李基祿安衡七朴必元趙潝閔普顯朴孝德高鎭河進士李翼幼學高鎭翼裵寧祚裵慶寶盧儉李達鎭李道鎭李錫豐李錫九李聖懋李聖弘韓始裕李聖廉蔡弘得徐復善徐命俊徐浩天閔百欽閔邦赫進士閔趾孝幼學梁必興愼勳齊金致權進士愼命天金道曾幼學金聚淵兪彦邦李逵達李進彬金鎭舟金鎭文宋煥實閔百明閔百和李東蓍閔致遠李述彬金洸尹壇尹坪愼義齊愼之海柳重翼卞會中李定鎭朴致鳳安昌郁朴守赫曺光葉文克成朴守緯李台鎭朴守彬崔成俊安昌善朴熺朴守益朴昌鎭白思燦梁基宗安性良崔奭俊鄭致德朴守安任興源金濬雄金若愚朴桂昇任桂煥朴守一廉宗玉吳胄相金若仁朴守永朴會相安命義朴寅相任師源朴龜相吳命奎金樂珪金伯曾吳伯源高時煥金載成曺義相安致道金埏曺煥昇進士洪一河幼學薛慶玉韓舜玉楊宗楷楊德弘薛弘柱洪迪河楊世禎柳泰和楊宗玉尹端赫楊宗世薛慶心韓學敏楊俊泰韓八敎權宗喆權自愼薛慶燦洪源根柳景和進士楊善泰幼學薛匡裕洪處根楊秀林偰德裕韓啓德楊達五薛匡殷韓啓祿柳震榮楊秀一奇學謙朴敏瑞朴焮崔◆之高時淑鄭義東柳在深李應八高啓重宋益恒白師心吳時燮奇繼商生員閔哲儒幼學柳文錫李達膺林永宅羅奎弼洪千榮張天翰文象龍進士愼師俊生員朴良德幼學曺潤洛李永述白命源崔甲門崔命觀朴履綏曺光彬朴東臣全光德朴成鎭柳以和趙璣進士崔景祿幼學吳明源楊元亟趙重觀鄭台晉徐命八徐潤和鄭榮徐顯文徐命潤鄭復玄張溶徐顯晶鄭柱玄安昌詡朴守儀崔聖昌金塾鎭金命海高鎭河崔鍾貞金鼎鎭李光疇金基胤李載玉洪履鼎元在亨兪漢昉閔益鎭兪擎柱李錫五吳在周趙瀗進士姜弼彦申景源鄭在儞曺光夏鄭載心柳逵進士朴夏鎭金義集李楀尹重鉉幼學朴聖澤柳在潭進士李昌鄭潤吉李志德幼學金致玉李再實柳在淵朴聖潑金致禧朴昌鎭李應七朴龜瑞高時德朴思直丁弼良金挺洙金壽民進士韓弘德幼學邊光夏黃鍵陳光岳柳春喜金載星李可春吳彦聖李可學金希鍾邊植盧廷文張溟翼盧箕垣許曄金道烈李廷瑞盧穉金敬良盧桂金樂宗盧采李載煥張夢瑞蘇光暹韓萬祚張燦安思一張大輝盧廷恒李象珪蘇光宅李象孝張漢師河應九洪鼎周鄭明遇任泓宋相璵奇學哲朴淳鎭金致潤金弼鳴柳在潑宋相鎭金致光柳宗坤柳成鎭白師澤白師演金商礪金命億柳樟高采重安命世閔百諶高天昇柳翊命李錫李時元崔宅之高廷說崔宗極柳在洛李定坤李成燁李成泰鄭潤身鄭鳳燦朴慶元朴思永李赫元朴烇愼昌東曺潤仁崔述門崔夢楫玄鎭澤玄鎭渤崔粹德朴履元朴崇哲曺光善金以鉉朴宗喆金柱範丁胤錫朴昌佐申永曦金韓思默朴燦鎭李永根鄭仁述鄭演東高一喬朴文煥奇商履柳在濟崔源之李喆元高天明李國燁宋守宅宋益佐李成泰鄭潤邦李維坤高廷麟金命燮奇學祿崔宗極奇商泰安命宅崔驥之朴慶宅鄭鳳燦曺彙振進士李敬緝幼學梁濟來閔師恒金鑑薛慶五高敏謙丁德華羅景卨金載復李鎭祿柳道弘梁學點梁寶仁進士鄭忠煥朴虎瑞生員鄭桔幼學張昌福尹胄淵進士任榮材廉相五幼學金最鳴鄭壽良宣光天金夢龍白寬垕金夢益魏命慶文泳光李復顯李憲徵金德光宣始德魏思鳳任命銓白載垕魏伯昇宣日德安思億金精海李光文白宗賢韓東冕李五圭韓錫範崔致賢李榮宅金星燮崔鋼圭盧愼種學文燦龜文象台白思休白思權安達彦宋世倜尹德琦朴守運朴麟鎭安處鮮文泳奎文喜珏進士辛性修南熤幼學崔師錫林應祿崔寔昌文燦相生員崔時澤進士曺翊鉉幼學閔震洙梁聖麟愼師元宋喆文亨鎭文演恒梁聖觀閔奎祥朴鳳鎭具頤鉉文喜翼李人垕李赫臣柳文采李陽濟進士金之麟廉宗愼閔令儒廉宗集幼學金柱夏韓國車崔裕東朴光運金煥奇錫垕羅得絅柳星一韓宗洙韓處洙趙基祚許增進士梁誠之幼學張房弼彦金樂謙房述玄金樂昇房復玄金允慶韓宅祚李英老韓允祚許昶金壽海金學曾金壽文愼致興崔學存崔學洙金檀梁彦秀梁基瀛尹坰曺光栻金光漢徐宗華全宗岳全宗集朴浚源林運曺榮元崔鎭華朴東侃邊泰容鄭學曾奇弼相高相說金重麗李啓仁吳天成林瀁李彦弼奇弼元李鎭性吳聖行金珏李啓春崔昌翊邊致賢李廷良吳慶祿邊致甲李啓明李光㕀成章烈李鶴徵李玉徵裵蔚彬成肯烈徐鈺裵仲彬裵哲祚鄭杞進士金尙貞禹命構鄭三徵幼學成最烈成條烈崔奎燦崔光南鄭繼說成鍾烈盧思國許墡許瑾黃大坤許佶崔維翰崔敎翰愼復興愼橽曺榮杰李陽潤金必懋朴承赫生員朴鳳章幼學奇泰儉吳敬相朴東稷李行源邊致洛柳光斗李應大金光寶邊相宅宋鉉邊得淵申敬模朴東元金聲寶奇泰頤朴宗赫李鎭樹柳希沃朴東益奇益坤鄭禮臣林宗世柳光宅申應模朴慶淳宋煥朴基淳朴東淳趙洙朴應淳朴載厚朴尙楚朴以厚邊相舜朴東僴鄭煥朴履澤朴履儉朴時榮崔國鉉崔愼憲朴守誼李基成尹德珩尹德履崔一曾玄漙明李鳳樹朴師雄朴春源朴東默朴東耉曺榮世曺榮烈全光鼎崔仁憲朴東晛崔思點朴思沈柳光演愼師欽崔益欽李錫鳳愼師塾文周尙崔命煥文尙台崔爀愼師洛愼益興辛應運梁基德金元達生員羅鏡祚金吉羽幼學朴履正李東英申相鼎申復趙潤吳在周吳在寬進士裵褧幼學朴思德崔祥龍曺昌賢曺光汶曺應彬曺昌復安慶億安慶萬曺光復趙元興趙宜進黃烓申禧申光復張志璿田光福沈德涵曺命殷河應涵孫學瑞鄭志河河寅浩尹綏東鄭志漢金命瑜咸性浩康致勳金致正李信默李瑞郁康致瑞金涌麗洪道允文天瑞等伏以臣等以先正臣文靖公金麟厚從祠文廟事再瀆宸嚴冀蒙採納及伏承聖批有曰其事則至嚴其禮則至重非忽景仰有難輕議臣等伏讀再三竊自幸草莽愚賤之蹤一再仰籲不足以動回天聽而乃殿下不輕棄絶賜以溫音開示聖意若是其丁寧苟非我殿下深諒先正之道德允合於祀典則何以得此然其所以尙靳允兪者特爲其事體至重有難遽行也雖臣等之至愚豈不知此而惟其至重也故苟有其人必擧其禮而不容於闕遺亟行以時而不容其遷就也若以事體之重而一切廢而不擧雖有程朱之賢將不得到於祀典從古以來從享於先聖者又安能如彼其多也嗚呼先正學問之正樹立之大國史記之與人誦之以殿下之明聖俯燭亦靡遺矣臣等愚迷無容更贅而請獨以數百年人心之咨嗟慨惜鬱結而不解者仰陳之惟我仁宗大王睿質生知養德春宮臣民咸仰其聖德而時則先正應期而生自在髫齡當世名賢已許以當爲我世子臣及其侍講旣久恩遇甚隆直廬之躬臨問難墨竹之手寫宣賜可知其同德相與之盛而己卯諸賢之冤又賴先正一言而夬伸於嗣服之初則其契合之昭融心期之灑落曠絶今古若令天假聖壽明良相濟使其功業成就則可致三五之盛不幸弓釰遽遺萬事謬悠環東一域不得蒙至治之澤而如論先正繼開之學出處之義則亦足以當一世之善治爲萬代之標準先正臣宋時烈所謂以一心函三才造化之妙以一身任萬世綱常之重者誠不易之論也夫以先正之正學大節生不得展布於明時歿不得腏食於聖廡長使志士掩抑於穹壤之間此臣等所以不能無憾於聖朝崇報之典也今幸我殿下銳意文治尊尙儒術凡係斯文之闕典思所以闡揚靡有餘蘊至若祭先正之文亦嘗有大本中正之句隻手三綱之褒此眞所謂曠世感朝暮遇者而獨於從祀一事諉以重大一疏二疏終始靳允抑未知其故何哉大抵天下之事每患知之不明故行之不決今殿下於先正盛德大節旣曰予所尊慕又曰非忽景仰可謂知之明矣而猶且持難於臣等之請是徒有知之之明而不能施諸行事也其將斯文之曠典無時可擧而士林之齎恨滋益甚矣此又臣等所以連章叫閽必欲得請而後已者也且念挽近以來人心日益陷溺名節日益委靡求所以振刷頹綱樹立風聲宜莫如表章節義而節義之卓然無出於先正先正之節義祗自道學中出來則表章先正置諸從祀之列尤豈非今日之所當先務乎伏願殿下覽察先正之出處本末學問大致宜爲聖朝之所崇奬百世之所師宗特命有司亟擧先正臣文靖公金麟厚從祀文廟之典以重吾道以光世敎千萬幸甚臣等無任屛營祈懇之至謹昧死以聞答曰省疏具悉予於文靖曠感而起聽廷臣之所其知然從享重典也決難輕議爾等退修學業